Camera de Comerț și Industrie Brașov

Eveniment de informare dedicat programului Start-Up Nation – România
2025-05-23 11:00 - 13:00 (Europe/Bucharest) | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Camera de Comerț și Industrie Brașov, în parteneriat cu Agenția pentru Întreprinderi Mici și Mijlocii și Turism Brașov (AIMMT), organizează în data de 23 mai 2025, începând cu ora 11:00, un eveniment de informare dedicat programului Start-Up Nation – România, ediția 2024
Camera de Comerț și Industrie Brașov vă invită vineri, 23 mai 2025, începând cu ora 11:00, la sediul său din Str. Mihail Kogălniceanu nr. 18-20, la un eveniment de informare dedicat noii ediții a programului Start-Up Nation România 2024, organizat în parteneriat cu Agenția pentru Întreprinderi Mici și Mijlocii și Turism Brașov.
Evenimentul se adresează antreprenorilor aflați la început de drum, persoanelor care doresc să înființeze o afacere, precum și celor interesați de oportunitățile de finanțare nerambursabilă oferite prin acest program, în valoare de până la 250.000 lei per beneficiar.
Temele principale care vor fi abordate includ:
-Prezentarea generală a Programului Start-Up Nation 2024
-Condițiile de eligibilitate pentru accesarea finanțării
-Etapele programului, de la înscrierea persoanelor fizice și participarea la cursuri de antreprenoriat, până la înființarea și finanțarea întreprinderilor
-Grilele de punctaj și criteriile de departajare pentru selecția proiectelor
-Cheltuielile eligibile și plafoanele alocate pentru diferite categorii (echipamente, salarii, consultanță, promovare online etc.)
-Pașii necesari pentru depunerea cererilor de finanțare
-Obligațiile beneficiarilor privind menținerea activității și a locurilor de muncă pe termen mediu
-Aspecte legislative aplicabile programului (OG nr. 29/2024, Ordinul nr. 328/2025, Ghidul solicitantului)
Evenimentul va fi susținut de reprezentanți ai Agenției IMM Brașov, experți în accesarea fondurilor europene și specialiști ai CCIBV.
Reprezentanții AIMMT Brașov vor răspunde întrebărilor participanților și vor oferi clarificări utile privind procesul de implementare, monitorizare și sustenabilitate a proiectelor.
Participarea este gratuită, în limita locurilor disponibile

Eveniment privind Valorificarea Potențialului Afacerii Tale: Angajarea Persoanelor cu Dizabilități
2025-06-03 13:30 - 15:30 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Marți, 3 iunie 2025, ora 13,30, Camera de Comerț și Industrie Brașov , în calitate de susținător, vă invită să participați la evenimentul privind Valorificarea Potențialului Afacerii Tale: Angajarea Persoanelor cu Dizabilități, organizat de Sorin Alexandru Para – Activist pentru drepturile persoanelor cu dizabilități si Președinte Asociația „Lângă Oameni Mereu” și Ioana-Andreea GRIGORE – Presedinte Asociatia Profesionala a Terapeutilor Ocupationali din Romania (APTOR): Incluziune prin Drepturi: Muncă, Demnitate, Oportunitate
Într-o societate modernă și responsabilă, succesul unei afaceri nu se măsoară doar prin cifrele de la finalul lunii, ci și prin impactul pe care îl are asupra comunității. O componentă esențială a acestui impact este capacitatea de a crea un mediu de lucru incluziv, în care fiecare persoană – indiferent de abilitățile sau limitările sale – are șansa de a contribui, de a se dezvolta și de a fi respectată.
Angajarea persoanelor cu dizabilități nu este doar o obligație morală sau legală. Este o oportunitate de a valorifica talente neexplorate, de a îmbogăți echipa cu perspective diferite și de a construi o cultură organizațională bazată pe empatie, diversitate și inovație. Persoanele cu dizabilități aduc adesea un nivel ridicat de loialitate, perseverență și adaptabilitate – calități valoroase în orice domeniu.
Prin muncă, o persoană își dobândește independența, își afirmă identitatea și contribuie activ la societate. Prin demnitate, recunoaștem faptul că fiecare om merită respect, șanse egale și un loc în comunitate. Prin oportunitate, deschidem uși spre un viitor în care diferențele nu ne separă, ci ne completează.
Fiecare loc de muncă adaptat, fiecare inițiativă de integrare, fiecare pas spre accesibilitate reprezintă o investiție în viitorul unei societăți echitabile. Angajatorii care aleg să sprijine incluziunea devin nu doar promotori ai drepturilor omului, ci și lideri ai schimbării pozitive.
Să transformăm angajarea persoanelor cu dizabilități din excepție în normalitate.
Să construim afaceri care cresc odată cu oamenii lor.
Să alegem incluziunea ca parte din ADN-ul fiecărei organizații. Află mai multe AICI.
Pentru că acolo unde este loc pentru diversitate, există loc pentru progres!
ÎNSCRIERE AICI.

GALA EXCELENȚEI ÎN AFACERI 2025
2025-07-03 17:30 - 22:00 | Casa Armatei Brașov, Brașov
Avem deosebita plăcere de a invita companiile brașovene să participe, joi 3 iulie 2025, începând cu ora 17:30, la Gala Excelenței în Afaceri 2025, ediția a XIX-a, eveniment emblematic organizat de Camera de Comerț și Industrie Brașov, dedicat recunoașterii celor mai performante companii din județ.
Evenimentul este organizat la Casa Armatei Brașov – un loc cu o puternică încărcătură istorică și arhitecturală, potrivit pentru a celebra excelența, profesionalismul și spiritul antreprenorial care definesc comunitatea de afaceri brașoveană.
Anul acesta, evenimentul are o semnificație aparte, marcând 175 de ani de la înființarea Camerei de Comerț și Industrie Brașov – o tradiție neîntreruptă în sprijinul mediului de afaceri local. Gala ajunsă la cea de-a XIX-a ediție este un prilej de a onora companiile care, prin consecvență și rezultate remarcabile, au contribuit la progresul economic regional și național.
Înregistrare participării AICI .
LOCURILE SUNT LIMITATE!
Informații suplimentare AICI.

Începere curs Excel în afaceri
2025-08-25 16:30 - 20:30 | Camera de Comerț și Industrie Prahova, Ploiești, România
În cadrul proiectului ”În pas cu schimbările de pe piața muncii”, ID 301126, organizăm începând cu 25 august 2025 cursul de Excel în afaceri, curs ce reprezinta o oportunitate valoroasă de dezvoltare profesională și personală. Excel este un instrument indispensabil în mediul de afaceri, oferind suport real în analizarea datelor, prognozarea rezultatelor și luarea deciziilor strategice.
Cursul de excel in afaceri a ajutat la cunoașterea funcțiilor și instrumentelor din Excel (formule, tabele, grafice, PivotTable etc.) ce contribuie la automatizarea sarcinilor repetitive și la economisirea timpului.
Continuarea perfecționării în Excel – prin exercițiu constant, explorarea funcțiilor avansate și integrarea cu alte instrumente (ex. Power BI, Word, Outlook) – poate transforma acest program într-un avantaj competitiv real în carieră sau în propria afacere.
Participând la proiectul ”În pas cu schimbările de pe piața muncii” veți oferi angajaților cursuri GRATUITE adaptate cerințelor pieței:
– Dezvoltați competențele angajaților: Oferiți-le angajaților dumneavoastră oportunitatea de a-și îmbunătăți abilitățile și de a se adapta la noile cerințe ale pieței muncii.
-Măriți productivitatea: Angajații calificați și motivați sunt mai productivi și mai loiali companiei.
-Îndepliniți obligațiile legale: Conform Codului Muncii, angajatorii au obligația de a asigura formarea profesională a angajaților.
-Îmbunătățiți imaginea companiei: Investiția în dezvoltarea profesională a angajaților demonstrează angajamentul companiei față de succesul pe termen lung.
Cursuri disponibile: Lucrător în comerț / Excel în Afaceri / Competențe digitale avansate / Vorbitul în public / Brand personal și brand de angajator.
Înscriete și participă la cursuri GRATUITE AICI

Începere curs ”Vorbitul în public în prezentări de business”
2025-09-03 16:30 - 20:30 | Camera de Comerț și Industrie Prahova, Ploiești, România
În cadrul proiectului ”În pas cu schimbările de pe piața muncii”, ID 301126, organizăm începând cu 3 septembrie 2025 cursul ”Vorbitul în public în prezentări de business”, un curs interactiv, unde participanții prin temele abordate și exercițiile de autoevaluare își vor identifica punctele forte și zonele de îmbunătățire.

Activitatea desfășurată în cadrul proiectului are obiectiv principal îmbunătățirea abilităților de exprimare orală în contexte de afaceri.Cursul promovează implicarea activă a participanților prin discuții, studii de caz și exerciții practice. Temele abordate de un real interes, sunt relevante pentru provocările întâlnite frecvent în mediul de business.
Printre subiectele tratate se numără: structura unei prezentări eficiente, gestionarea emoțiilor în timpul discursului, adaptarea mesajului la public și utilizarea elementelor vizuale în susținerea ideilor.

Participând la proiectul ”În pas cu schimbările de pe piața muncii” veți oferi angajaților cursuri GRATUITE adaptate cerințelor pieței:– Dezvoltați competențele angajaților: Oferiți-le angajaților dumneavoastră oportunitatea de a-și îmbunătăți abilitățile și de a se adapta la noile cerințe ale pieței muncii.
-Măriți productivitatea: Angajații calificați și motivați sunt mai productivi și mai loiali companiei.
-Îndepliniți obligațiile legale: Conform Codului Muncii, angajatorii au obligația de a asigura formarea profesională a angajaților.
-Îmbunătățiți imaginea companiei: Investiția în dezvoltarea profesională a angajaților demonstrează angajamentul companiei față de succesul pe termen lung.Cursuri disponibile: Lucrător în comerț / Excel în Afaceri / Competențe digitale avansate / Vorbitul în public / Brand personal și brand de angajator.

Înscriete și participă la cursuri GRATUITE AICI

Misiunea economică în Japonia
2025-09-21 08:00 - 2025-09-29 22:00 | JAPONIA
Camera de Comerţ și Industrie Brașov împreună cu JETRO ROMÂNIA (Japan External Trade Organization) vă adresează invitația de a face parte din delegația oamenilor de afaceri ce vor participa la misiunea economică în Japonia, în perioada 21-29 septembrie 2025, dedicată valorificării potențialului de colaborare dintre România și Japonia, în contextul Expoziției Mondiale care are loc la Osaka.

Evenimentul vă oferă oportunitatea să vă extindeți activitatea pe piața niponă dar nu numai, să explorați pavilioanele, să participați la multiplele evenimente din cadrul expoziției, să vă promovați compania, să obțineți contacte de afaceri valoroase și, nu în ultimul rând, să aveți parte de o experiență unică.
Expo Osaka are ca temă „ Designing Future Society for Our Lives”. Cele trei teme secundare ale expoziției „Saving Lives”, „Empowering Lives” și „Connecting Lives” subliniază contribuția statelor la atingerea obiectivelor de dezvoltare sustenabilă. Se așteaptă participarea a peste 150 de țări și 25 de organizații internaționale, precum și vizita a peste 28 de milioane de vizitatori.
Pavilionul României, denumit „The Romanian Magic Box-Creativity and Interactivity” este construit sub deviza sustenabilității și reprezintă un model de dezvoltare bazată pe reciclare și reutilizare.

Dat fiind că înțelegerea culturii generează și mai multe oportunități de afaceri, aceasta actiune isi propune:

Promovarea județului Brașov și a regiunii Centru că destinație de afaceri și turistică pentru atragerea de investitori în domeniul producției industriale, dezvoltării urbane și nu în ultimul rând în turism.
Identificarea de acțiuni concrete de cooperare pro-active pentru o dezvoltare durabilă: întâlniri cu reprezentanții Ministerului Economiei și Comerțului (în cadrul pavilionului Japoniei; cu cei ai Uniunii Guvernamentale Kansai și cu cei ai prefecturii și municipalității din Osaka.
Vizite și întâlniri B2B cu oficialități, agenții guvernamentale și operatori economici interesați în proiecte de investiții si infrastructura.
Internaționalizarea afacerilor și extinderea cooperării la nivelul țărilor din Europa Centrală și de Est și Japonia.

Ca și obiective ale misiunii economice sunt întâlnirile de afaceri cu reprezentanții administrațiilor locale din:

Osaka: oraș-port cunoscut și sub numele de “Veneția Japoniei” sau “Manchester-ul Orientului”, este situat în sudul insulei Honshu, în golful Osaka, pe malul răului Yodo. Osaka a fost capitală comercială a Japoniei și continuă să fie un puternic centru de afaceri. Pe timpul zilei, populația orașului crește cu 2,6 până la 3,7 milioane de locuitori, datorită numărului mare de navetiști care muncesc în oraș. Orașul este cunoscut pentru arhitectură modernă și industrie, cu zgârie-nori și zone vaste de cumpărături
Tokyo: Capitală Japoniei, “capitală răsăriteană” sau capitală “țării soarelui răsare” este, de departe, cea mai mare aglomerare urbană al Terrei. Cu cele 34 de milioane de locuitori, megalopolisul Tokyo este considerat cel mai scump oraș al lumii pentru și, totodată, este clasat între primele trei orașe ale lumii că nivel de trai.
Kyoto: al 7-lea oraș că mărime din Japonia. Este supranumit și capitală liniștii și a păcii datorită sutelor de temple și a grădinilor. Fosta capitală a Japoniei între anii 794 și 1868, este faimos pentru meșteșugurile cu fire de mătase, bronz, porțelan, chimicale și echipament electronic.

Informații suplimentare AICI.
Relații suplimentare privind procedura de înscriere: Luisa Palos / 0728137727 / luisa.palos@ccibv.ro; Termen de inscriere 22.07.2025

Forumul de afaceri România-Emiratele Arabe Unite
2025-09-30 11:30 - 13:30 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Camera de Comerț și Industrie Brașov are onoarea de a vă invita să participați la o întâlnire de lucru de excepție, „FORUMUL DE AFACERI ROMÂNIA-EMIRATELE ARABE UNITE”. Evenimentul va avea loc marti, 30 septembrie 2025, la ora 11:30, la sediul Camerei de Comerț și Industrie Brașov.
Acest forum este organizat în parteneriat cu Ambasada Emiratelor Arabe Unite în România și îl va avea ca invitat special pe E.S. Hamdan Khalifa Almarar, Responsabilul Șef al Afacerilor Externe al Ambasadei Emiratelor Unite în România. Vor fi prezenți, de asemenea, reprezentanți ai Departamentului Economic din cadrul Ambasadei, ai companiei Al Safar UAE, precum și alți parteneri emiratezi.
Scopul principal este de a consolida relațiile economice bilaterale și de a facilita un dialog direct între companiile brașovene și partenerii din Emiratele Arabe Unite, având ca obiectiv atragerea de investiții și inițierea de proiecte de colaborare reciproc avantajoase.
Pentru a asigura o întâlnire proactivă și a facilita stabilirea de contacte individuale, vă rugăm să confirmați participarea dumneavoastră până la data de 26 septembrie 2025.
Informații suplimentare și înscriere: AICI.

Topul Național al Firmelor -faza județeană - Ediția XXXII
2025-11-27 17:30 - 21:30 | Centrul de Evenimente Lux Divina, Brasov
Camera de Comerț și Industrie Brașov are onoarea de a vă invita, joi 27 noiembrie 2025 începînd cu ora 17,30, să participați la cel mai important eveniment care premiază performanța companiilor brașovene cu rezultate economico-financiare remarcabile: Topul Național al Firmelor -faza județeană – Ediția XXXII
Datorită spațiului generos oferit de Centrul de Evenimente Lux Divina, anticipăm cu entuziasm prezența a peste 500 de lideri și profesioniști, confirmând statutul acestui eveniment ca fiind unul dintre cele mai ample și prestigioase gale găzduite de CCIBV.
La întâlnirea anuală a liderilor de afaceri, dedicată recunoașterii meritului antreprenorial, stimulării networking-ului și celebrării succesului, v-am pregătit o seară festivă ce redefinște standardele, oferind o experiență completă și memorabilă.
Informații suplimentare și înscriere: AICI.
